**ДО**

**ПРЕДСЕДАТЕЛЯ**

**НА ОБЩИНСКИ СЪВЕТ – РУСЕ**

**ПРЕДЛОЖЕНИЕ**

**от Мариян Йорданов Димитров**

**Председател на Постоянната комисия по Екология**

**ОТНОСНО:** Изменение на Решение № 452 от 28.11.2024 г., прието с Протокол № 14 от 28.11.2024 г.

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

С Решение № 452 от 28.11.2024 г на Общински съвет Русе, прието с Протокол № 14 от 28.11.2024 г., по контролен лист № 443 „Зачестили многобройни сигнали за миризми във всички райони на града“, общинският съвет възложи на Постоянната комисия по Екология да се запознае с информацията, да я анализира и набележи мерки за необходимите стъпки и действия за решаване на поставения от гражданите дългогодишен проблем със замърсяване на въздуха в град Русе. Със същото решение беше даден срок за неговото изпълнение до 15 март 2025 г., като на сесията през месец март 2025 г. трябваше мерките, стъпките, действията и направените предложения да се обсъдят и гласуват от общинския съвет.

На своето заседание проведено на 18.03.2025 г. Постоянната комисия по Екология констатира единодушно, че поради изключително големия обем на информация и обективните и субективните трудности при нейното събиране тя не може да бъде събрана, обобщена, анализирана и внесена в общинския съвет в посочения в решението срок.

По тези причини, Постоянната комисия по Екология и аз като председател на тази комисията предлагаме т. 1.3. от Решение № 452 от 28.11.2024 г на Общински съвет Русе, прието с Протокол № 14 от 28.11.2024 г., да бъде изменена, като за краен срок за неговото изпълнение бъде записана датата 10 ноември 2025 г., а обсъждането на направените предложения да се извърши от общинския съвет на сесията през месец ноември.

Предвид гореизложеното и на основание чл. 63 ал. 1 от Правилника за организацията и дейността на Общински съвет Русе, неговите комисии и взаимодействието му с общинската администрация, предлагам на Общински съвет - Русе да приеме следното

**Р Е Ш Е Н И Е:**

На основание чл. 21, ал. 2, във връзка с чл. 21, ал. 1, т. 23 от Закона за местното самоуправление и местната администрация, Общински съвет – Русе реши:

 В т. 1.3. на Решение № 452 от 28.11.2024 г на Общински съвет Русе, прието с Протокол № 14 от 28.11.2024 г., определя нов срок като думите и цифрите „15 март 2025 г.“ се заменят с „10 ноември 2025 г.“, а думите „м. март“ с „месец ноември“.

**ВНОСИТЕЛ:**

**ПРЕДСЕДАТЕЛ**

**НА КОМИСИЯТА ПО ЕКОЛОГИЯ: ..……………………………. / МАРИЯН ДИМИТРОВ /**